Rijeka, 24. veljače 2020.g.

**NAJAVA DOGAĐANJA I POZIV ZA MEDIJE**

**U *DNEVNOM BORAVKU* SUSJEDSTVA KOSTRENA EPK PREDSTAVLJA SE UDRUGA *VELI PINEL***

**U utorak 25. veljače 2020.g. u 18.30 sati u *Dnevnom boravku* susjedstva Kostrena** (Narodna Čitaonica, Sveta Lucija 14, Kostrena), jednog od 27 susjedstava Europske prijestolnice kulture, **predstavit će se likovna udruga *Veli pinel*. Umjetnici Helena Šalamon, Ivanka Zec, Slavko Strinić i Edi Gustin na svojim će štafelajima pred publikom slikati i stvarati umjetnička djela po istom predlošku - poneštrica.**

**Umjetnici će pritom davati odgovore na pitanja zainteresiranih, između ostalog i na ona kako se postavljaju izložbe te koje sve pripreme moraju proći kako bi slika uopće nastala.**

Likovna udruga *Veli pinel* iz Kostrene broji više od 50 članova raznih uzrasta, profila i struke. Stručni voditelj udruge je Ivan Penzeš Nadalov, a u sklopu udruge djeluje i *Mići pinel* koji okuplja talentiranu djecu – mlade snage i ponos *pinelaša*, pod stručnim vodstvom Edija Gustina.

Među brojnim programima, *pinelašima* su ipak najdraži Likovna kolonija i Ex tempore, koji se dugi niz godina organizirao u uvali Žurkovo, a kasnije na Trgu sv. Barbare u Kostreni, uz staru školu, u kojoj je smješten i atelje udruge.

**Ulaz je slobodan.**

***Dnevni boravak*** mjesto je **susreta i druženja** u svakom od 27 susjedstava Rijeke 2020 – Europske prijestolnice kulture, kojim se potiče **stvaranje ugodne atmosfere u svakom pojedinom susjedstvu, u prostorima u kojima se i domaći i gosti osjećaju kao kod svoje kuće**. *Dnevni boravci* 27 susjedstava smišljeni su kao svojevrsni **nasljednici lokalnih čitaonica, knjižnica i domova kulture, koji su bili centri okupljanja i druženja, razmjene znanja te općenito kulturnog i umjetničkog života zajednice**. Svaki od lokaliteta *Dnevnih boravaka* u svih 27 susjedstava ujedno je i **središnje mjesto informiranja o samom susjedstvu, zajednici i mogućnostima uključivanja u rad, volontiranja i/ili sudjelovanja u aktivnostima programa susjedstava**.

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42